જિલ્લાના કલેક્ટર અને વન અધિકારીઓ તેમજ તેમના સ્ટાફે શાળાની મુલાકાત લઈ પ્રદર્શનનું અવલોકન કર્યંુ. બધા ચાર્ટને તેમણે ખૂબ જ વખાણ્યા. આ પ્રદર્શન ને જોઈ તે ગદ્ગદ્ થઈ ગયા. તને મનમાં એમ થતું હતું કે કોઈ તેના ચાર્ટ માટે એવી કોઈ ખોટી ટીકા ન કરે તો સારું. એવું થયું પણ નહીં ! પ્રદર્શન પૂરું થયા બાદ તેમાં ભાગ લેનાર સૌને પ્રમાણપત્રો આપવામાં આવ્યાં. દરેક વિદ્યાર્થી કલેક્ટરની નજરે જાણે કે પ્રથમથી પણ પ્રથમ હતો. બધા વિદ્યાર્થીઓએ પ્રદર્શનનો સમય પૂરો થયા બાદ પોતપોતાના ચાર્ટ પર લખેલ વાક્યો વાંચ્યાં. કલેક્ટર સાહેબે પણ સૌને કંઈ ને કંઈ પ્રશંસાના શબ્દો લખી આપ્યા. તરૂએ પોતાનો ચાર્ટ બહુ શોધ્યો પણ મળ્યો નહીં. તરૂ હેરાનપરેશાન થઈ ગયો. શું તેનો ચાર્ટ હવામાં ઊડીને શાળાની દીવાલની બહાર રસ્તા પર જતો રહ્યો હશે કે પછી આ કોઈની શરારત હશે ?